Peter Cyprich

Peter Cyprich (* 8. marec 1993, Bardejov) je slovenský spevák, vysokoškolský pedagóg, dramaturg a zakladateľ hudobného projektu Klasfolk.

 Životopis 
Peter Cyprich pochádza z východného Slovenska z Kračúnoviec. Vyštudoval operný spev a žurnalistiku a pracoval pre viaceré médiá, menovite TV LUX, Opera Plus, Denník N, STVR, pôsobí tiež ako rozhlasový a televízny moderátor, dramaturg a vysokoškolský pedagóg na univerzitách v Prahe a v Bratislave.

 Hudobná kariéra 
Peter Cyprich je frontmanom a hlavným spevákom skupiny Klasfolk, ktorá vznikla v roku 2018 ako spojenie folklóru a klasickej hudby, pričom sa zameriava na interpretáciu duchovných a tradičných piesní v netradičných aranžmánoch. Členovia kapely sú priatelia z jednej farnosti a spolu študovali na umeleckej škole, takže ich spoločná hudobná história siaha do útleho veku.

Ako spevák vedie Klasfolk pri interpretácii piesní, ktoré často čerpajú zo slovenského duchovného dedičstva a tradičných spevov, pričom ich aranžmány sú založené na bohatej harmónii a kombinácii folklóru s klasickou hudbou.

V roku 2023 Klasfolk vydali debutové CD s názvom K nebesiam dnes zaleť pieseň, ktoré obsahuje dvanásť mariánskych piesní zo slovenského hudobného dedičstva. V roku 2025 vydali vianočný album Deň preslávny.

Peter Cyprich bol víťazom alebo oceneným na viacerých medzinárodných a slovenských speváckych súťaží (Iuventus Canti vo Vrábľoch, Písňová soutěž Bohuslava Martinů v Prahe, Súťaž Rudolfa Petráka v Žiline a iné). Venoval sa interpretácii starej hudby (Solamente Naturali, Thesaurus Musicum), no uvádzal premiéry aj viacerých slovenských súčasných skladateľov. Spolupracoval tiež so Slovenským filharmonickým zborom, ansámblom SoLa či s komorným orchestrom ZOE.

 Kapela 
Peter vystupuje so svojou kapelou Klasfolk, ktorú tvoria:
Štefan Galík - husle
Ladislav Vartovník – husle
Peter Čižmár – viola
Stanislava Selčan – violončelo

 Diskografia 
2023 – K nebesiam dnes zaleť pieseň
2025 – Deň preslávny

 Referencie 
https://www.martinus.sk/3012775-k-nebesiam-dnes-zalet-piesen/hudba
https://www.jazz.sk/bands/klasfolk
https://www.tvlux.sk/blog/klasfolk
https://dennikn.sk/autor/peter-cyprich/
 Externé odkazy 
Oficiálna stránka

Kategória:Slovenskí speváci